L'arte mudéchar ye un estilo artistico propio de los reinos cristians de la Peninsula Iberica en la baixa Edat Meya y que presenta elementos u influencias de l'anterior arte hispano-musulmán. En l'arte mudéchar destaca la utilización de materials como lo tocho, lo cheso, la ceramica y la fusta, y tamién elementos decorativos propios de la tradición musulmana como la decoración vechetal y la decoración cheometrica con ligarzas. No ye un solo estilo artistico, en cada rechión yera diferent, y bi heba poca uniforimat. Destaca la peculiaridat de lo mudéchar aragonés, que ye lo millor representau y lo que presenta una densidat d'eficacions mes gran.